Små til middelsstore (4-11 mm), slanke, blankt kullsvarte blomsterfluer, bare føttene kan ha lysere farge, dessuten har -artene gjerne gule flekker på bakkroppen. De kan minne om -arter, men skilles fra disse på det flate ansiktet. Fasettøynene er tydelig hårete og møtes i pannen hos hannene, men ikke hos hunnene. Antennene er forholdsvis korte, mest mørke, det tredje leddet av ulik form. Ansiktet er flatt og hårete, munnkanten ikke framskytende. Thorax er mer eller mindre blank, med mørke hår. Bakkroppen er avlang, mattere enn thorax, med mørke, oppstående hår. Beina er slanke, lårene og stort sett også leggene svarte, føttene mer eller mindre gule. Det innerste fotleddet kan være noe utvidet hos hannen. Vingene er slanke, glassklare eller mer eller mindre røykfargede. De ulike artene i denne gruppen er vanskelige å skille, noen ganger er det bare mulig å bestemme hannene sikkert ved å undersøke kjønnsorganene.